CELEX: 52013PC0500
Language: da
Date: 2013-07-10
Title: Forslag til EUROPA-PARLAMENTETS OG RÅDETS AFGØRELSE om Unionens deltagelse i forsknings- og udviklingsprogrammet "Et aktivt liv længst muligt i eget hjem"(Active and Assisted Living), der iværksættes i fællesskab af flere medlemsstater

|
			
		
		
		52013PC0500
		
			Forslag til EUROPA-PARLAMENTETS OG RÅDETS AFGØRELSE om Unionens deltagelse i forsknings- og udviklingsprogrammet "Et aktivt liv længst muligt i eget hjem"(Active and Assisted Living), der iværksættes i fællesskab af flere medlemsstater /* COM/2013/0500 final - 2013/0233 (COD) */
			
				
		
		
			
			   	BEGRUNDELSE
1.           BAGGRUND FOR FORSLAGET
1.1.        Formål med forslaget
Formålet med dette forslag er Rådets og
Europa-Parlamentets vedtagelse af en afgørelse i henhold til artikel 185 i
TEUF, der skaber retsgrundlag for EU's deltagelse i det fælles program "Et
aktivt liv længst muligt i eget hjem" (Active and Assisted Living), der
iværksættes af flere medlemsstater (AAL-programmet).
AAL-programmets overordnede mål er: 
·       
At øge tilgængeligheden af informations- og
kommunikationsteknologi (ikt)-baserede produkter og tjenesteydelser inden for
aktiv og sund aldring, at forbedre livskvaliteten for de ældre og deres plejere
og at medvirke til at øge sundhedssystemernes bæredygtighed
·       
At fastholde en kritisk masse af transeuropæisk
anvendt forskning, udvikling og innovation inden for ikt-baserede produkter og
tjenesteydelser til en god alderdom, navnlig med inddragelse af SMV'er og
brugere
·       
At virke som en løftestang for private
investeringer og forbedre mulighederne for industriel udnyttelse ved at skabe
en sammenhængende ramme for udvikling af europæiske tilgange og løsninger,
herunder fælles minimumsstandarder, som er forenelige med de forskellige
sociale præferencer og lovgivningsmæssige aspekter på nationalt eller regionalt
plan.
1.2.        Forslagets begrundelse
Den demografiske aldring er i Europa
2020-strategien blevet identificeret som både en udfordring og en mulighed for
intelligent, bæredygtig og inklusiv vækst. I strategiens flagskibsinitiativer
"En digital dagsorden for Europa" og "Innovation i EU" er
demografisk aldring et prioriteret område. I den digitale dagsorden er der
fokus på ikt-støttede innovative tjenesteydelser, produkter og processer, og
den omfatter en række foranstaltninger inden for e-sundhed og en særlig
foranstaltning, der skal styrke AAL-programmet. AAL-programmet vil yde et
vigtigt bidrag til Europa 2020-strategien og de dertil knyttede
flagskibsinitiativer og vil medvirke til at imødegå den demografiske udfordring
og skabe nye muligheder, navnlig for små og mellemstore virksomheder.   Det
forventes, at ikt-løsninger kommer til at spille en vigtig rolle under det
europæiske innovationspartnerskab inden for aktiv og sund aldring, iværksat
under initiativet Innovation i EU, i opfyldelsen af målene om at opnå
yderligere to sunde leveår senest i 2020 og forbedre borgernes livskvalitet og
plejesystemernes effektivitet i Europa. AAL-programmet er et vigtigt element,
som støtter det europæiske innovationspartnerskab inden for aktiv og sund
aldring via ikt‑baseret innovation, idet der fokuseres på "dødens
dal" i innovationskæden, hvor forskningsresultater skal omsættes til nye
produkter og tjenesteydelser, der kan markedsføres. AAL-programmet vil
ligeledes drage fordel af det europæiske innovationspartnerskab, da
partnerskabet vil skabe nye markedsmuligheder og øge udbredelsen i stor
målestok og derudover bidrage til at forbedre markedets rammebetingelser,
f.eks. standardisering og interoperabilitet, der ikke er omfattet af
programmet, men som angives i evalueringen og høringer som hindringer for
udbredelse. AAL-programmet suppleres af omfattende nationale initiativer,
f.eks. et nationalt initiativ vedrørende AAL og aldring i Tyskland, en
innovationsplatform om velfærdsteknologi (Assisted Living Innovation Platform)
i Det Forenede Kongerige og en platform om innovation og aldring i Frankrig.
Med disse indbyrdes forbundne programmer, som
tilsammen dækker en væsentlig del af forsknings- og innovationskæden, har
Europa en globalt enestående styrke inden for ikt til en god alderdom.
AAL-programmet er et godt supplement til den foreslåede langsigtede forskning
og innovation og markedsvalidering inden for ikt og aldring under Horisont
2020-rammeprogrammet.
AAL-programmet supplerer ligeledes det fælles
programlægningsinitiativ (FPI) "Flere år, bedre liv" om den
demografiske udvikling, iværksat af 13 europæiske lande, hvor der er fokus på
ny videnskabeligt baseret viden på en lang række forskningsområder, der skal
indgå i den fremtidige politiske beslutningstagning inden for aldring.
AAL-programmet kan danne grundlag for anvendelsen af den tværfaglige forskning
i aldring inden for rammerne af FPI, sætte brugererfaring på
FPI-forskningsdagsordenen og danne grundlag for udveksling af forskningsmetoder
såsom livscyklustilgangen.
Disse initiativer dækker tilsammen en stor del
af kæden fra grundforskning til udbredelse på markedet som anbefalet i en række
uafhængige vurderinger af EU-forsknings- og innovationsprogrammer og
EU-politikdokumenter. Disse synergier vil blive yderligere styrket i
Kommissionens forslag til Horisont 2020 – rammeprogram for forskning og
innovation (2014-2020), der omfatter et særligt afsnit om samfundsmæssige
udfordringer, hvor sundhed, demografiske ændringer og velfærd er en af
prioriteterne. AAL-programmet fremhæves som et af de initiativer i henhold til
artikel 185 i TEUF, der er berettiget til at modtage fortsat støtte, hvis de
opfylder bestemte kriterier. 
2.           RESULTAT AF HØRINGER AF INTERESSEREDE
PARTER OG KONSEKVENSANALYSER
2.1.        Høring om det fælles
AAL-programs fremtid
Kommissionen har sendt planerne for
AAL-programmet til høring blandt flere eksterne og interne interessenter. Den
offentlige onlinehøring om det europæiske innovationspartnerskab inden for
aktiv og sund aldring i 2011 omfattede 524 respondenter, der gav udtryk for
deres holdning til de eksisterende nationale, regionale og lokale initiativer
inden for aktiv og sund aldring. Omkring 38 %
af svarene kom fra regeringsinstitutioner, 23 % fra erhvervslivet,
herunder fra SMV'er, 7 % fra sundheds- og plejesektoren, 17 % fra
forskningssektoren og den akademiske verden og 15 % fra
ældreorganisationer. Høringen viste, at slutbrugerne ikke er tilstrækkelig
inddraget i udviklingsfasen, hvilket er den vigtigste hindring for innovation.
Der blev foretaget en
foreløbig evaluering af det nuværende fælles AAL-program i december 2010 af fem
eksperter på højt niveau under ledelse af den tidligere kommissær Kuneva[1]. Det omfattede
interview med over 40 udvalgte interessenter i hele Europa, som var direkte
involveret i det fælles AAL-programs værdikæde. Omkring 33 % kom fra
regeringsinstitutioner, 27 % fra erhvervslivet, herunder fra SMV'er,
27 % fra forskningssektoren og den akademiske verden og 11 % fra
ældreorganisationer. Evalueringspanelet understregede, at
det er vigtigt, at det fælles AAL-program og det
efterfølgende program skaber gode forvaltningsmæssige resultater, fokuserer
yderligere på brede løsninger på konkrete problemer, fremmer teknologi til
plejere og andre aktører, styrker forholdet til brugerne og sikrer, at der
iværksættes udbredelsesaktiviteter.
Derudover blev der afholdt en offentlig
onlinehøring om det fælles AAL-program i 2010, og
en række projekter finansieret under det fælles
AAL-program blev overvåget i 2011. 
Kommissionen har ligeledes hørt sine
forskellige partnerne på møderne i konsekvensanalysestyregruppen i 2012, der
bidrog til planlægningen og køreplanen for udarbejdelsen af konsekvensanalysen,
navnlig vedrørende problemstillingen og relevansen af det fælles AAL-program for andre GD'er. Artikel
185-koordinationsgruppen under ledelse af GD RTD bidrog til strukturen og
argumentationen i denne analyse.
2.2.        Løsningsmodeller
I konsekvensanalysen redegøres for følgende
muligheder:
Model 1 – det fælles
AAL-program 2 identisk med det fælles AAL-program 1. Dette "business as
usual"-scenarie er referencescenariet og en videreførelse af det fælles
AAL-program i perioden 2014-2020, helt som det nuværende fælles AAL-program,
der løber i perioden 2008-2013. 
Model 2 – intet fælles
AAL-program 2. Denne model indebærer, at der ikke er noget særligt EU-program
og samfinansiering, der forener nationale forsknings- og innovationsprogrammer
inden for ikt til en god alderdom på EU-niveau efter 2013. De midler, der er
afsat til programmet til afløsning af det fælles AAL-program under det
foreslåede H2020, kunne – hvis det blev vedtaget – bruges på yderligere
forskning i en god alderdom under H2020-rammeprogrammet. 
Model 3 – Forslag til
det program, der skal afløse det fælles AAL-program 1, med tilpasning af
anvendelsesområde og forbedret gennemførelse. Anvendelsesområdet
for det fælles AAL-program 2 tilpasses fuldt ud anvendelsesområdet for det
europæiske innovationspartnerskab inden for aktiv og sund aldring. Ud over søjlen vedrørende aktiv aldring og en uafhængig
tilværelse i det europæiske innovationspartnerskab inden for aktiv og
sund aldring vil de to andre søjler også blive omfattet, dvs. forebyggelse, screening og tidlig diagnosticering og
behandling og helbredelse. I lyset af ændringen af anvendelsesområdet som følge
af tilpasningen til det europæiske innovationspartnerskab inden for
aktiv og sund aldring ændres programmets titel fra det fælles program
"Længst muligt i eget hjem" (Ambient
Assisted Living JP) til det fælles program "Et aktivt liv længst muligt i
eget hjem" (Active and Assisted Living JP). Programmet vil blive
samfinansieret af medlemsstaterne og projektdeltagerne som under det nuværende
fælles AAL-program (2008-2013). Niveauet af EU-finansiering fra Horisont 2020
ville være det samme som under RP7. Denne model vil også indebære en
større inddragelse af slutbrugerne og udvide grundlaget for finansiering til
alle interessenter og forbedre de forvaltningsmæssige resultater. 
2.3.        Høring om konsekvensanalysen
Disse modeller blev gennemgået i februar 2012
af generalforsamlingen for det fælles AAL-program, der besluttede, at det er af
strategisk betydning at videreføre programmet, og 15 ud af de 23 nuværende
deltagerlande anførte, at de foretrak model 3. Som nummer to foretrækkes model
1, nemlig at videreføre programmet i sin nuværende form. Kun to lande ønskede
ikke at støtte videreførelsen af programmet – model 2. 
I november 2012
gennemgik og godkendte Udvalget for Konsekvensanalyse analysen. I sin udtalelse
stillede udvalget krav om forbedringer af konsekvensanalysen, hvilket der er
blevet taget højde for. I analysen redegøres der nu mere udførligt for den
politiske kontekst, de tilbageværende problemer, markedssvigt og
referencescenariet. Målene blev revideret for at skabe et solidt grundlag for
målingen af fremskridt i det fælles AAL-program 2. I følsomhedsanalysen blev
forskellige finansieringsscenarier illustreret mere uddybende, og der blev
redegjort nærmere for de sociale og sundhedsmæssige virkninger. Endelig blev de
forskellige modellers effektivitet, indvirkning og sammenhæng sammenlignet. 
3.           FORSLAGETS RETLIGE ASPEKTER
3.1.        Retsgrundlag
Forslaget til AAL-programmet er baseret på
artikel 185 i traktaten om Den Europæiske Unions funktionsmåde (TEUF), hvori
det fastslås, at Unionen kan åbne mulighed for deltagelse i forsknings- og
udviklingsprogrammer, der iværksættes af flere medlemsstater, herunder
deltagelse i de strukturer, der oprettes til gennemførelsen af disse
programmer.
3.2.        Nærhedsprincippet
Nærhedsprincippet finder anvendelse, idet
forslaget ikke henhører under EU's enekompetence. Nærhedsprincippet overholdes
ved at basere forslaget på artikel 185, hvori det udtrykkeligt fastslås, at
Unionen kan deltage i fælles forskningsprogrammer, der iværksættes af flere
medlemsstater, og ved så vidt muligt at gennemføre alle operationelle aspekter
på nationalt plan og samtidig sikre en sammenhængende tilgang til det fælles
program på europæisk plan.
Forslagets formål kan ikke i tilstrækkelig
grad opfyldes af medlemsstaterne alene, da den specifikke viden og kompetence,
der kræves inden for forskning i og udvikling af ikt-baserede produkter og
tjenesteydelser til en god alderdom, er spredt i forskellige lande og således
ikke kun kan kombineres på nationalt plan. Uden en sammenhængende tilgang med
kritisk masse på europæisk plan er der en stor risiko for overlapning og
således for øgede omkostninger. Det er endvidere usandsynligt, at der kan
etableres et reelt indre marked for interoperable ikt-løsninger til en god
alderdom uden et fælles program med en europæisk dimension. 
EU-merværdien er direkte forbundet med
problemerne, dvs. fragmenteringen af EU-markedet og forskningsindsatsen,
manglende fokus på transeuropæisk anvendelse og manglende europæiske visioner
for markederne for ikt og en god alderdom. 
3.3.        Proportionalitetsprincippet
I artikel 185 i TEUF opfordres Unionen til
"i forståelse med de pågældende medlemsstater [at] åbne mulighed for
deltagelse i forsknings- og udviklingsprogrammer, der iværksættes af flere
medlemsstater, herunder deltagelse i de strukturer, der oprettes for gennemførelsen
af disse programmer". Medlemsstaterne er drivkræfterne bag initiativet.
Forslaget er i overensstemmelse med
proportionalitetsprincippet, da medlemsstaterne vil bære ansvaret for udvikling
af det fælles program og alle operationelle aspekter. I forbindelse med det
nuværende fælles AAL-program er det allerede blevet påvist, at programmet kan
gennemføres virksomt og effektivt med den specifikke struktur for
gennemførelsen, AAL-foreningen. Unionen vil skabe incitamenter til at
sikre en bedre koordinering, skabe synergier med og sikre bidrag til
EU-politikker og til prioriteterne i Horisont 2020, overvåge gennemførelsen af
programmet og sikre beskyttelsen af EU's finansielle interesser.
Den foreslåede organisationsstruktur sikrer
navnlig en minimal administrativ byrde ved at kanalisere størstedelen af det
administrative arbejde gennem nationale agenturer, som er underlagt den kontrol
og det overordnede ansvar, som udøves af AAL-foreningen, der oprettes til dette
formål. 
3.4.        Valg af instrument
Det instrument, der foreslås, er en afgørelse
vedtaget af Europa-Parlamentet og Rådet i henhold til artikel 185 i TEUF.
Konklusionerne i den foreløbige evaluering og en analyse af modellerne i
konsekvensanalysen har påvist, at et artikel 185-samarbejde er det mest velegnede
middel til at nå målene i AAL-programmet.
3.5.        Undtagelser fra reglerne om
deltagelse i Horisont 2020
Det er nødvendigt at indføre følgende
undtagelser fra reglerne i forordning (EU) nr. .../2013 [regler for deltagelse
og formidling i Horisont 2020] for at sikre, at Unionens finansielle bidrag og
intellektuelle ejendomsrettigheder beskyttes i overensstemmelse med reglerne
for deltagelse i de deltagende nationale programmer. 
·       
Kravet om undersøgelse af den økonomiske formåen
udvides til at omfatte alle deltagerne og foretages af de deltagende nationale
finansieringsorganer, jf. artikel 14, stk. 5.
·       
Den specifikke struktur for gennemførelsen indgår
ikke aftaler med de endelige støttemodtagere, jf. artikel 16, stk. 1.
·       
De nationale regler vedrørende finansiering,
støtteberettigede omkostninger, attester for årsregnskaber og attester for
metoden finder anvendelse, jf. artikel 19, [stk. 1, stk. 5-7] og artikel 22-29.
·       
Reglerne vedrørende intellektuelle
ejendomsrettigheder og formidling af resultater er i overensstemmelse med de
nationale regler, jf. artikel 38-45.
Dette er berettiget, da AAL-programmet skal
være et markedsorienteret program, hvor mange forskellige nationale
finansieringsstrømme forenes (f.eks. programmer til finansiering af forskning
og innovation inden for sundhed og erhvervsliv). Disse programmer har i sagens
natur forskellige regler for deltagelse, og det kan ikke forventes, at de
tilpasses reglerne for deltagelse i Horisont 2020 fuldt ud. 
AAL-programmet er derudover navnlig rettet mod
små og mellemstore virksomheder og brugerorganisationer, der ikke normalt
deltager i EU-forsknings- og innovationsaktiviteter. For at reducere de
administrative og juridiske hindringer for deres deltagelse ydes Unionens
finansielle bidrag i overensstemmelse med reglerne i deres nationale
finansieringsprogrammer, som de kender bedre, og det ydes i form af et enkelt
tilskud sammen med den tilsvarende nationale offentlige støtte. Det fælles
AAL-program (2008-2013) har vist, at denne tilgang har fungeret godt, og andelen
af små og mellemstore virksomheder, der deltager, er således stor, nemlig
40 %.
Forslaget indeholder passende
foranstaltninger, der sikrer overholdelsen af principperne om ligebehandling og
gennemsigtighed ved tildeling af finansiel støtte til tredjeparter gennem den
specifikke gennemførelsesstruktur samt beskyttelsen af Unionens finansielle
interesser. Det anføres ligeledes i forslaget, at der skal indføjes nærmere
bestemmelser herom i en aftale, der skal indgås af Unionen og den specifikke
gennemførelsesstruktur.
4.           BUDGETMÆSSIGE VIRKNINGER 
I finansieringsoversigten, som forelægges
sammen med afgørelsen, redegøres for de vejledende budgetmæssige virkninger.
Bestemmelserne i afgørelsen og i den delegationsaftale, der skal indgås mellem
Kommissionen og den specifikke struktur for gennemførelsen skal sikre, at EU's
finansielle interesser beskyttes.
Det maksimale EU-bidrag er
175 000 000 EUR fra Horisont 2020-budgettet afsat af GD Connect
til samfundsmæssige udfordringer – 1. sundhed, demografiske ændringer og
velfærd[2].
5.           YDERLIGE OPLYSNINGER 
5.1.        Forenkling
Forslaget forenkler de administrative
procedurer for private parter. Modtagerne af forskningsstøtte under det nye
fælles program vil navnlig drage fordel af en enkelt kontrakt- og
betalingsordning, og de skal blot følge velkendte nationale regler og ikke
afrapportere separat om Unionens bidrag. EU vil være i direkte kontakt med
AAL-foreningen, der får til opgave at tildele, overvåge og aflægge rapport om
anvendelsen af EU-bidraget.
5.2.        Fornyet gennemgang/revision/udløbsklausul
Forslaget indeholder bestemmelser om en
foreløbig evaluering efter tre år. Programmet løber over syv år og skal
afsluttes i løbet af de efterfølgende tre år.
5.3.        Det Europæiske Økonomiske
Samarbejdsområde
Den foreslåede retsakt er relevant for EØS og
bør derfor omfatte hele EØS-området.
2013/0233 (COD)
Forslag til
EUROPA-PARLAMENTETS OG RÅDETS AFGØRELSE
om Unionens deltagelse i forsknings- og
udviklingsprogrammet "Et aktivt liv længst muligt i eget hjem"(Active
and Assisted Living), der iværksættes i fællesskab af flere medlemsstater
(EØS-relevant tekst)
EUROPA-PARLAMENTET OG RÅDET FOR DEN
EUROPÆISKE UNION HAR —
under henvisning til traktaten om Den
Europæiske Unions funktionsmåde, særlig artikel 185 og artikel 188, stk. 2,
under henvisning til forslag fra
Europa-Kommissionen,
efter fremsendelse af udkast til
lovgivningsmæssig retsakt til de nationale parlamenter,
under henvisning til udtalelse fra Det
Europæiske Økonomiske og Sociale Udvalg[3],

efter den almindelige lovgivningsprocedure og
ud fra følgende betragtninger:
(1)       I sin meddelelse "Europa
2020 – En strategi for intelligent, bæredygtig og inklusiv vækst"[4] understreger Kommissionen, at
der skal skabes gunstige vilkår for investeringer i viden og innovation for at
opnå intelligent, inklusiv og bæredygtig vækst i Unionen. Både
Europa-Parlamentet og Rådet har godkendt denne strategi.
(2)       Horisont 2020 – rammeprogram
for forskning og innovation (2014-2020), iværksat ved Europa-Parlamentets og
Rådets forordning (EU) nr. .../2013 af ... 2013[5]
(i det følgende benævnt "Horisont 2020-rammeprogrammet"), har til
formål at fremme forskning og innovation ved at bidrage til styrkelsen af
offentlig-private partnerskaber, herunder gennem Unionens deltagelse i
programmer iværksat af flere medlemsstater i overensstemmelse med traktatens
artikel 185.
(3)       I medfør af
Europa-Parlamentets og Rådets beslutning nr. 742/2008/EF af 9. juli 2008 om
Fællesskabets deltagelse i et forsknings- og udviklingsprogram, der har til
formål at forbedre ældres livskvalitet gennem brug af ny informations- og
kommunikationsteknologi, og som gennemføres af en række forskellige
medlemsstater[6],
kan Fællesskabet yde et finansielt bidrag til gennemførelsen af det fælles
forsknings- og udviklingsprogram med sigtet "Længst muligt i eget
hjem" (Ambient Assisted Living) (i det følgende benævnt "det fælles
AAL-program"), der modsvarer medlemsstaternes bidrag, dog højst
150 mio. EUR i løbet af varigheden af Det Europæiske Fællesskabs
syvende rammeprogram for forskning, teknologisk udvikling og demonstration
(2007-2013), iværksat ved Europa-Parlamentets og Rådets afgørelse nr.
1982/2006/EF af 18. december 2006[7].

(4)       I december 2012 forelagde
Kommissionen Europa-Parlamentet og Rådet en rapport om den foreløbige
evaluering af det fælles AAL-program[8].
Denne evaluering blev foretaget af et ekspertpanel. Ekspertpanelets overordnede
vurdering var, at der var sket store fremskridt i det fælles AAL-program hen
imod målene, og at der var blevet skabt bemærkelsesværdige resultater, som
burde videreføres efter den nuværende finansieringsperiode. Ekspertpanelet
gjorde imidlertid opmærksom på nogle få mangler, navnlig behovet for en større
brugerinddragelse i projekter og yderligere forbedringer af de
forvaltningsmæssige resultater med hensyn til kontraktens gyldighedsperiode og
betalingsfrist.
(5)       I sin meddelelse "Den
demografiske udvikling i Europa – En udfordring, men også en chance"[9] understregede Kommissionen, at
demografisk aldring er en af de største udfordringer, som alle medlemsstaterne
står overfor, og at øget brug af nye teknologier kan bidrage til at reducere
udgifterne og forbedre de ældres trivsel og aktive deltagelse i samfundet,
samtidig med at den europæiske økonomis konkurrenceevne forbedres.
(6)       I Europa
2020-flagskibsinitiativet "Innovation i EU"[10] peger Kommissionen på
befolkningens aldring som en af de samfundsmæssige udfordringer, hvor
gennembrud inden for innovation kan spille en vigtig rolle og styrke vores
konkurrenceevne, gøre det muligt for europæiske virksomheder at være
teknologiførende, vokse og påtage sig globalt lederskab på nye vækstmarkeder,
forbedre de offentlige tjenesters effektivitet og kvalitet og dermed bidrage
til skabelse af en lang række nye kvalitetsarbejdspladser.
(7)       I flagskibsinitiativet
"En digital dagsorden for Europa"[11]
foreslog Kommissionen at styrke det fælles AAL-program for at medvirke til at
imødegå udfordringerne i forbindelse med den aldrende befolkning.
(8)       I sin meddelelse
"Opfølgning af den strategiske gennemførelsesplan, som det europæiske
innovationspartnerskab inden for aktiv og sund aldring har udarbejdet"[12] anførte Kommissionen, at den
vil tage hensyn til relevante prioriteringer i planen for fremtidige
forsknings- og innovationsarbejdsprogrammer og instrumenter, der indgår i
Horisont 2020-rammeprogrammet. Kommissionen vil ligeledes tage hensyn til de
bidrag til det europæiske innovationspartnerskab inden for aktiv og sund
aldring, som det fælles AAL-program kan yde.
(9)       Det forventes, at
ikt-løsninger kommer til at spille en vigtig rolle under det europæiske
innovationspartnerskab inden for aktiv og sund aldring, iværksat under
initiativet Innovation i EU, i opfyldelsen af målene om at opnå to yderligere
sunde leveår senest i 2020 og forbedre borgernes livskvalitet og
plejesystemernes effektivitet i Unionen. I den strategiske gennemførelsesplan
er der fastlagt prioriteter for at fremskynde og opprioritere innovation inden
for aktiv og sund aldring i hele Unionen på tre områder: forebyggelse og
sundhedsfremme, behandling og helbredelse og en uafhængig tilværelse og social
inklusion.
(10)     Forsknings- og
udviklingsprogrammet "Et aktivt liv længst muligt i eget hjem"
(Active and Assisted Living) (i det følgende benævnt AAL-programmet") bør
baseres på resultaterne fra det tidligere program og afhjælpe programmets
mangler ved at fremme en større brugerinddragelse i projekter og ved at sikre
en mere fleksibel gennemførelse af programmet.
(11)     Der bør fastsættes et loft
over Unionens deltagelse i AAL-programmet i Horisont 2020-rammeprogrammets
varighed. Unionens deltagelse i AAL-programmet bør ikke overstige
deltagerlandenes finansielle bidrag i Horisont 2020-rammeprogrammets varighed
for at skabe en betydelig løftestangseffekt og sikre, at deltagerlandene
bidrager aktivt til opfyldelsen af programmets mål.
(12)     I overensstemmelse med målene
i forordning (EU) nr. …/2013 [H2020 RP] bør alle medlemsstater og lande, der
deltager i Horisont 2020-rammeprogrammet, have ret til at deltage i
AAL-programmet. 
(13)     For at sikre, at et finansielt
bidrag fra Unionen modsvares af deltagerlandene, bør Unionens finansielle
bidrag betinges af formelle tilsagn fra deltagerlandene inden iværksættelsen af
AAL-programmet og opfyldelsen heraf. Deltagerlandenes bidrag til AAL-programmet
bør omfatte administrationsudgifter på nationalt plan til en effektiv drift af
programmet.
(14)     Den fælles gennemførelse af
AAL-programmet forudsætter en gennemførelsesstruktur. Deltagerlandene har
fastlagt gennemførelsesstrukturen for AAL-programmet og oprettede i 2007
foreningen Ambient Assisted Living Association (IASBL), en international
nonprofitorganisation, der er oprettet under belgisk lovgivning (i det følgende
benævnt "AALA"). Da den eksisterende forvaltningsstruktur for det
fælles AAL-program ifølge rapporten om den foreløbige vurdering har vist sig at
være effektiv og af god kvalitet, bør AALA anvendes som gennemførelsesstruktur
og fungere som AAL-programmets tildelings- og kontrolorgan. AALA bør forvalte
Unionens finansielle bidrag og sikre en effektiv gennemførelse af AAL-programmet.
(15)     For at nå målene i
AAL-programmet bør AALA yde finansiel støtte, navnlig gennem tilskud til
deltagere til foranstaltninger, der udvælges af AALA. Disse foranstaltninger
bør udvælges på grundlag af indkaldelser af forslag, der skal behandles af AALA
bistået af uafhængige eksperter. Ranglisten bør være bindende, for så vidt
angår udvælgelsen af forslag og tildelingen af midler fra Unionens finansielle
bidrag og fra de nationale budgetter til projekter under AAL-programmet.
(16)     Unionens finansielle bidrag
bør forvaltes i henhold til princippet om forsvarlig økonomisk forvaltning og
bestemmelserne om indirekte forvaltning i Europa-Parlamentets og Rådets
forordning (EU, Euratom) nr. 966/2012 af 25. oktober 2012 om de
finansielle regler for Den Europæiske Unions budget[13] og Kommissionens delegerede
forordning (EU) nr. 1268/2012 af 29. oktober 2012 om gennemførelsesbestemmelser
til forordning (EU, Euratom) nr. 966/2012[14].
(17)     For at beskytte Unionens
finansielle interesser bør Kommissionen have ret til at reducere, tilbageholde
eller indstille Unionens finansielle bidrag, hvis gennemførelsen af
AAL-programmet er utilstrækkelig, mangelfuld eller forsinket, eller hvis
deltagerlandene ikke bidrager, yder et mangelfuldt bidrag eller bidrager for
sent til finansieringen af AAL-programmet. Disse rettigheder bør fastlægges i
den delegationsaftale, der skal indgås mellem Unionen og AALA. 
(18)     Reglerne for deltagelse i
indirekte foranstaltninger finansieret under AAL-programmet er fastsat i
Europa-Parlamentets og Rådets forordning (EU) nr. .../2013 af ... 2013 om
regler for deltagelse og formidling i "Horisont 2020 – rammeprogram for
forskning og innovation (2014-2020)"[15].
På grund af de særlige driftsmæssige behov i forbindelse med AAL-programmet er
det imidlertid nødvendigt at indføre undtagelser fra denne forordning i
overensstemmelse med forordningens artikel 1, stk. 3. 
(19)     Det er nødvendigt at indføre
særlige undtagelser fra reglerne i forordning (EU) nr. ... 2013 [H2020 RfD], da
AAL-programmet skal være et markedsorienteret innovationsprogram, hvor mange
forskellige nationale finansieringsstrømme forenes (f.eks. programmer til
finansiering af forskning og innovation inden for sundhed og erhvervsliv).
Disse nationale programmer har i sagens natur forskellige regler for
deltagelse, og det kan ikke forventes, at de tilpasses reglerne i forordning
(EU) nr. ... /2013 [regler for deltagelse i Horisont 2020] fuldt ud.
AAL-programmet er derudover navnlig rettet mod små og mellemstore virksomheder
og brugerorganisationer, der ikke normalt deltager i EU-forsknings- og
innovationsaktiviteter. For at fremme disse virksomheders og organisationers
deltagelse ydes Unionens finansielle bidrag i overensstemmelse med de velkendte
regler i deres nationale finansieringsprogrammer, og det ydes i form af et
enkelt tilskud sammen med den tilsvarende nationale støtte. 
(20)     Unionens finansielle
interesser bør beskyttes ved hjælp af forholdsmæssigt afpassede
foranstaltninger i hele udgiftscyklen, bl.a. forebyggelse, afsløring og
efterforskning af uregelmæssigheder, inddrivelse af tabte, uberettiget
udbetalte eller ukorrekt anvendte midler og i givet fald sanktioner, i
overensstemmelse med Rådets forordning (EF, Euratom) nr. 966/2012,
Kommissionens delegerede forordning (EU) nr. 1268/2012, Rådets forordning (EF,
Euratom) nr. 2988/95 af 18. december 1995 om beskyttelse af De Europæiske
Fællesskabers finansielle interesser[16],
Rådets forordning (Euratom, EF) nr. 2185/96 af 11. november 1996 om
Kommissionens kontrol og inspektion på stedet med henblik på beskyttelse af De
Europæiske Fællesskabers finansielle interesser mod svig og andre
uregelmæssigheder[17]
og Europa-Parlamentets og Rådets forordning (EF) nr. 1073/1999 af 25. maj 1999
om undersøgelser, der foretages af Det Europæiske Kontor for Bekæmpelse af Svig
(OLAF)[18].
(21)     Kommissionen bør foretage en
foreløbig evaluering, navnlig af kvaliteten og effektiviteten af AAL-programmet
og fremskridt hen imod de fastsatte mål, og en endelig evaluering og udarbejde
en rapport om disse evalueringer. 
(22)     Evalueringen bør være baseret
på præcise og ajourførte oplysninger. AALA og deltagerlandene bør derfor på
Kommissionens anmodning fremsende alle de oplysninger, som Kommissionen skal
inkludere i rapporterne om evalueringen af AAL-programmet. 
(23)     AAL-programmet skal effektivt
fremme ligestilling mellem kønnene og overholde de etiske principper, der er
fastlagt i Horisont 2020-rammeprogrammet. 
(24)     Da deltagerlandene har
besluttet at videreføre AAL-programmet og målene støtter og supplerer Unionens
politikker inden for aktiv og sund aldring direkte, og da målene for
AAL-programmet ikke i tilstrækkelig grad kan opfyldes af medlemsstaterne alene
og på grund af foranstaltningens omfang bedre kan nås på EU-plan, kan Unionen
træffe foranstaltninger i overensstemmelse med nærhedsprincippet, jf. artikel 5
i traktaten om Den Europæiske Union. I overensstemmelse med
proportionalitetsprincippet, jf. nævnte artikel, går denne afgørelse ikke ud
over, hvad der er nødvendigt for at nå disse mål —
VEDTAGET DENNE AFGØRELSE:
Artikel 1
Deltagelse
i AAL-programmet
1.           Unionen deltager i
forsknings- og udviklingsprogrammet "Et aktivt liv længst muligt i eget
hjem" (Active and Assisted Living) (i det følgende benævnt
"AAL-programmet"), der iværksættes i fællesskab af [Belgien, Cypern,
Danmark, Det Forenede Kongerige, Frankrig, Irland, Luxembourg, Nederlandene,
Polen, Portugal, Rumænien, Schweiz, Slovenien, Spanien, Sverige, Ungarn og
Østrig] (i det følgende benævnt "deltagerlandene") i overensstemmelse
med betingelserne i denne afgørelse.
2.           Enhver anden medlemsstat
eller ethvert andet land, der er associeret Horisont 2020 – rammeprogram for
forskning og innovation (2014-2020), iværksat ved Europa-Parlamentets og Rådets
forordning (EU) nr. .../2013 (i det følgende benævnt "Horisont 2020-rammeprogrammet")
kan deltage i AAL-programmet, hvis kriterierne i nærværende afgørelses artikel
3, stk. 1, litra c), er opfyldt. Medlemsstater og associerede lande, der
opfylder betingelserne i afgørelsens artikel 3, stk. 1, litra c), anses for
deltagerlande i forbindelse med denne afgørelse.   
Artikel 2
Unionens
finansielle bidrag
1.           Unionens finansielle bidrag
til AAL-programmet til dækning af administrations- og driftsomkostninger kan
højst udgøre 175 000 000 EUR. Bidraget betales over de
bevillinger på EU's almindelige budget, der er afsat til de relevante dele af
særprogrammet til gennemførelse af Horisont 2020-rammeprogrammet, iværksat ved
afgørelse ... /2013/EU i overensstemmelse med artikel 58, stk. 1, litra c), nr.
vi), og artikel 60 og 61 i forordning (EU, Euratom) nr. 966/2012.
2.           Unionens årlige finansielle
bidrag til AAL-programmet må ikke overstige deltagerlandenes årlige finansielle
bidrag til AAL-programmet.
3.           Højst 6 % af Unionens
finansielle bidrag kan anvendes til dækning af AAL-programmets
driftsomkostninger
Artikel 3
Betingelser
for Unionens finansielle bidrag
1.           Unionens finansielle bidrag
er betinget af:
(a)         
at deltagerlandene dokumenterer, at AAL-programmet
er oprettet i overensstemmelse med bilag I og II 
(b)         
at deltagerlandene eller organisationer udpeget af
deltagerlandene udpeger foreningen Ambient Assisted Living Association, en
international nonprofitorganisation oprettet under belgisk lovgivning (i det
følgende benævnt "AALA") som den struktur, der er ansvarlig for at
gennemføre AAL-programmet og for at tildele og overvåge Unionens finansielle
bidrag
(c)         
at hvert deltagerland forpligter sig til at bidrage
til finansieringen af AAL-programmet
(d)         
at AALA godtgør, at den har kapacitet til at
gennemføre AAL-programmet, herunder tildele og overvåge Unionens finansielle
bidrag i henhold til indirekte forvaltning af Unionens budget i
overensstemmelse med artikel 58, 60 og 61 i forordning (EU, Euratom) nr.
966/2012
(e)         
at der udarbejdes en forvaltningsmodel for
AAL-programmet i overensstemmelse med bilag III.
2.           Under gennemførelsen af
AAL-programmet er Unionens finansielle bidrag ligeledes betinget af:
(f)           
at AALA gennemfører målene for AAL-programmet i
bilag I og aktiviteterne i bilag II i overensstemmelse med forordning (EU) nr.
... [regler for deltagelse og formidling i Horisont 2020] i henhold til artikel
5 i denne afgørelse
(g)         
at der opretholdes en egnet og effektiv
forvaltningsmodel i overensstemmelse med bilag III
(h)         
at AALA opfylder rapporteringskravene i artikel 60,
stk. 5, i forordning (EU, Euratom) nr. 966/2012
(i)           
at de enkelte deltagerlande opfylder
forpligtelserne i stk. 1, litra c) og de årlige forpligtelser til at bidrage
til finansieringen af AAL-programmet.
Artikel 4
Bidrag fra deltagerlandene
1.           Bidragene fra deltagerlandene
udgøres af følgende:
(j)           
finansielle bidrag til de indirekte
foranstaltninger støttet under AAL-programmet i overensstemmelse med bilag II 
(k)         
naturalydelser svarende til de nationale
forvaltningers administrationsudgifter til en effektiv gennemførelse af
AAL-programmet i overensstemmelse med bilag II.
Artikel 5
Regler
for deltagelse og formidling 
2.           I forbindelse med forordning
(EU) nr. .../2013 [regler for deltagelse og formidling i Horisont 2020] er AALA
et finansieringsorgan, der yder finansiel støtte til indirekte foranstaltninger
i overensstemmelse med bilag II til denne afgørelse. 
3.           Uanset artikel 14, stk. 5, i
forordning (EU) nr. .../2013 [regler for deltagelse og formidling i Horisont
2020] kontrolleres ansøgernes økonomiske formåen af det udpegede nationale
programforvaltningskontor i overensstemmelse med reglerne for deltagelse i de
udpegede nationale programmer.
4.           Uanset artikel 16, stk. 1, i
forordning (EU) nr. .../2013 [regler for deltagelse og formidling i Horisont
2020] undertegnes aftalerne om tilskud indgået med deltagerne af det udpegede
nationale programforvaltningskontor.
5.           Uanset artikel 19, [(stk. 1,
stk. 5-7] og stk. 22-29 i forordning (EU) nr. .../2013 [regler for deltagelse
og formidling i Horisont 2020] finder finansieringsreglerne i de udpegede
nationale programmer anvendelse på tilskud forvaltet af de udpegede nationale
programforvaltningskontorer.
6.           Uanset artikel 38-46 i
forordning (EU) nr. .../2013 [regler for deltagelse og formidling i Horisont
2020] finder reglerne i de udpegede nationale programmer vedrørende resultater
og adgangsret til baggrundsviden og resultater anvendelse.
Artikel
6
Gennemførelse af AAL-programmet 
6.           AAL-programmet gennemføres på
grundlag af årlige arbejdsplaner i overensstemmelse med bilag II. 
Artikel 7
Aftaler
mellem Unionen og AALA
7.           Med forbehold af AALA's
positive forudgående vurdering i overensstemmelse med artikel 61, stk. 1, i
forordning (EU, Euratom) nr. 966/2012 indgår Kommissionen på vegne af Unionen
en delegationsaftale og aftaler om årlige overførsler af midler med AALA.
8.           Delegationsaftalen i stk. 1
indgås i overensstemmelse med artikel 58, stk. 3, og artikel 60 og 61 i
forordning (EU, Euratom) nr. 966/2012 og artikel 40 i delegeret forordning (EU)
nr. 1268/2012. Følgende fastslås ligeledes i aftalen: 
(l)           
kravene vedrørende AALA's bidrag til de relevante
resultatindikatorer, jf. bilag II til afgørelse (EU) nr. …/2013 [særprogrammet
til gennemførelse af Horisont 2020-rammeprogrammet]
(m)       
kravene vedrørende AALA's bidrag til overvågningen,
jf. afgørelse (EU) nr. …/2013 [særprogrammet til gennemførelse af Horisont
2020-rammeprogrammet] 
(n)         
de specifikke resultatindikatorer, der er
nødvendige for at overvåge AALA's funktion i overensstemmelse med artikel 3,
stk. 2
(o)         
foranstaltningerne vedrørende tilvejebringelse af
de data og oplysninger, der er nødvendige for at sikre, at Kommissionen kan
opfylde sine formidlings- og rapporteringsforpligtelser.
Artikel 8
Ophævelse,
nedsættelse eller suspension af Unionens finansielle bidrag
9.           Hvis AAL-programmet ikke
gennemføres i overensstemmelse med betingelserne i artikel 3, kan Kommissionen
ophæve, forholdsmæssigt nedsætte eller suspendere Unionens finansielle bidrag i
overensstemmelse med den faktiske gennemførelse af AAL.
10.         Hvis deltagerlandene ikke
bidrager, yder et mangelfuldt bidrag eller bidrager for sent til finansieringen
af AAL-programmet, kan Kommissionen ophæve, forholdsmæssigt nedsætte eller
suspendere Unionens finansielle bidrag i forhold til størrelsen af det bidrag,
som deltagerlandene har ydet til gennemførelse af AAL-programmet. 
Artikel 9
Efterfølgende
revisioner 
11.         De udpegede nationale
programforvaltningskontorer foretager efterfølgende revisioner af udgifterne
til indirekte foranstaltninger i overensstemmelse med artikel 23 i forordning
(EU) nr. … [Horisont 2020-rammeprogrammet]. 
12.         Kommissionen kan beslutte at
foretage de i stk. 1 omhandlede revisioner selv.
Artikel 10
Beskyttelse
af Unionens finansielle interesser
13.         Kommissionen træffer egnede
foranstaltninger for at sikre, at Unionens finansielle interesser beskyttes i
forbindelse med gennemførelsen af foranstaltninger, der finansieres i henhold
til denne afgørelse, gennem forholdsregler mod svig, korruption og andre
ulovligheder, gennem effektiv kontrol og, hvis der konstateres
uregelmæssigheder, gennem inddrivelse af uretmæssigt udbetalte beløb og om
nødvendigt gennem administrative og finansielle sanktioner, der er effektive og
forholdsmæssige og har en afskrækkende virkning.
14.         Det Europæiske Kontor for
Bekæmpelse af Svig (OLAF) kan foretage undersøgelser, herunder kontrol og
inspektion på stedet, i henhold til de bestemmelser og procedurer, der er
fastlagt i Europa-Parlamentets og Rådets forordning (EF) nr. 1073/1999 af
25. maj 1999 om undersøgelser, der foretages af Det Europæiske Kontor for
Bekæmpelse af Svig (OLAF)[19],
og Rådets forordning (Euratom, EF) nr. 2185/96 af 11. november 1996 om
Kommissionens kontrol og inspektion på stedet med henblik på beskyttelse af De
Europæiske Fællesskabers finansielle interesser mod svig og andre
uregelmæssigheder[20]
med henblik på at klarlægge, om der er begået svig, bestikkelse eller andre
ulovlige aktiviteter, der berører Unionens finansielle interesser, i
forbindelse en tilskudsaftale, en afgørelse om ydelse af tilskud eller en
kontrakt om EU-finansiering ifølge denne afgørelse.
15.         Kontrakter, tilskudsaftaler og
afgørelser om tilskud som følge af gennemførelsen af denne aftale skal
indeholde bestemmelser, som udtrykkeligt giver Kommissionen, AALA,
Revisionsretten og OLAF beføjelse til at gennemføre sådanne revisioner og
undersøgelser i overensstemmelse med deres respektive beføjelser. 
16.         AALA giver Kommissionens
personale og andre personer, der er blevet bemyndiget af Kommissionen og
Revisionsretten, adgang til foreningens steder og lokaler og til alle
oplysninger, herunder i elektronisk form, i det omfang det er nødvendigt for
udførelsen af de i stk. 3 omhandlede revisioner.
17.         Ved gennemførelsen af
AAL-programmet træffer deltagerlandene alle de lovgivningsmæssige,
forskriftsmæssige, administrative og andre foranstaltninger, der er nødvendige
for at beskytte Unionens finansielle interesser. Deltagerlandene træffer
navnlig de nødvendige foranstaltninger til at sikre fuldstændig inddrivelse af
alle Unionens fordringer i overensstemmelse med forordning (EF, Euratom) nr.
966/2012 og delegeret forordning (EU) nr. 1268/2012.
Artikel 11
Meddelelse
af oplysninger
18.         På Kommissionens anmodning
forelægger AALA alle de oplysninger, der er nødvendige for udarbejdelsen af de
i artikel 12 omhandlede rapporter, for Kommissionen.
19.         Via AALA forelægger
deltagerlandene eventuelle yderligere oplysninger, som Europa-Parlamentet og
Rådet har anmodet om, vedrørende den finansielle forvaltning af AAL-programmet.
20.         Kommissionen meddeler
oplysningerne i stk. 2 i de i artikel 12 omhandlede rapporter. 
Artikel 12
Evaluering
21.         Kommissionen foretager en
foreløbig evaluering af AAL-programmet senest den 31. december 2017.
Kommissionen udarbejder en evalueringsrapport med Kommissionens konklusioner af
evalueringen og bemærkninger. Kommissionen fremsender rapporten til
Europa-Parlamentet og Rådet senest den 30. juni 2018.
22.         Ved afslutningen af Unionens
deltagelse i AAL-programmet, dog senest den 31. december 2022, foretager
Kommissionen en endelig evaluering af AAL-programmet. Kommissionen udarbejder
en evalueringsrapport med resultaterne af evalueringen. Kommissionen fremsender
rapporten til Europa-Parlamentet og Rådet.
Artikel 13
Ikrafttræden
Denne afgørelse træder i kraft på tyvendedagen
efter offentliggørelsen i Den Europæiske Unions Tidende.
Artikel 14
Adressater
Denne afgørelse er rettet til medlemsstaterne.
Udfærdiget i Bruxelles, den […].
På Europa-Parlamentets vegne                    På
Rådets vegne
Formanden                                                    Formanden
BILAG I
AAL-Programmets mål
23.         AAL-programmets mål er:
23.1.      At fremme udviklingen af
innovative ikt-baserede produkter og tjenester til en aktiv og sund aldring i
hjemmet, i lokalsamfundet eller på arbejdspladsen med henblik på at forbedre
ældres livskvalitet, selvstændighed, deltagelse i det sociale liv,
kvalifikationer eller beskæftigelsesmuligheder og øge effektiviteten inden for
sundhedspleje og social omsorg. 
23.2.      At fastholde og videreudvikle
en kritisk masse af anvendt forskning, udvikling og innovation på EU-niveau
inden for ikt-baserede produkter og tjenesteydelser til en aktiv og sund aldring.
23.3.      At udvikle omkostningseffektive
løsninger, herunder etablere relevante interoperabilitetsstandarder og fremme
udpegningen og tilpasningen af fælles løsninger, som er forenelige med de
forskellige sociale præferencer og lovgivningsmæssige aspekter på nationalt
eller regionalt plan, respektere de ældres privatliv og værdighed og i
påkommende tilfælde støtte adgangen til tjenesteydelser i landdistrikter og
randområder eller støtte andre grupper såsom handicappede.
24.         AAL-programmet skaber gunstige
vilkår for små og mellemstore virksomheders deltagelse. 
25.         AAL-programmet har fokus på
markedsorienteret anvendt forskning og innovation og supplerer de tilknyttede
langsigtede forskningsaktiviteter og omfattende innovationsaktiviteter, som er
planlagt under Horisont 2020-rammeprogrammet og andre europæiske og nationale
initiativer. Det bidrager ligeledes til gennemførelsen af det europæiske
innovationspartnerskab inden for aktiv og sund aldring. 
BILAG II
AKTIVITETER
UNDER AAL-PROGRAMMET
I. Indirekte foranstaltninger 
26.         Foranstaltningerne under
AAL-programmet er navnlig rettet mod markedsorienterede forsknings- og
innovationsprojekter inden for aktiv og sund aldring, der påviser, at det er
muligt at udnytte projektresultaterne inden for en realistisk tidshorisont.
Finansieringen af disse indirekte foranstaltninger under AAL-programmet har
primært karakter af tilskud, f.eks. i form af tildeling af priser,
prækommercielle offentlige indkøb og offentlige indkøb af innovative løsninger.
27.         Der kan endvidere ydes støtte
til aktiviteter vedrørende formidling og fremme af programmet og til
foranstaltninger, der øger bevidstheden om den nuværende kapacitet, fremmer
anvendelsen af innovative løsninger og skaber kontakt mellem organisationer på
efterspørgsels- og udbudssiden og investorer. 
28.         Der kan ligeledes ydes støtte
til foranstaltninger, der sigter på at forbedre kvaliteten af forslag, og til
gennemførlighedsundersøgelser og workshopper. Der kan indledes et samarbejde
med regionerne i Unionen med henblik på at øge gruppen af deltagende
interessenter i AAL-programmet. 
II. Gennemførelse
29.         AAL-programmet gennemføres på
grundlag af årlige arbejdsplaner, hvori der peges på emner for indkaldelser af
forslag. 
30.         De årlige arbejdsplaner
godkendes af Kommissionen og udgør grundlaget for Unionens årlige finansielle
bidrag. 
31.         I forbindelse med
gennemførelsen af AAL-programmet høres relevante interessenter (bl.a.
beslutningstagere fra offentlige myndigheder, brugerrepræsentanter,
leverandører af tjenesteydelser og forsikringsvirksomheder i den private sektor
samt erhvervslivet, herunder SMV’er) om fastlæggelsen af prioriteterne for
anvendt forskning og innovation. 
32.         I forbindelse med
gennemførelsen af AAL-programmet tages der højde for den demografiske udvikling
og demografisk forskning i de forskellige lande i Europa for at finde
løsninger, der afspejler den sociale og økonomiske situation i hele Unionen.
33.         Der tages passende hensyn til
eventuelle kønspolitiske og etiske aspekter og aspekter i relation til
privatlivets fred i overensstemmelse med internationale retningslinjer.
34.         I lyset af AAL-programmets
markedsorienterede karakter og i overensstemmelse med bestemmelserne i
Europa-Parlamentets og Rådets forordning (EU, Euratom) nr. 966/2012 af
25. oktober 2012 om de finansielle regler for Den Europæiske Unions budget
fastsætter AALA passende mindstenormer for resultater i relation til den tid,
der går mellem bevilling og betaling, i overensstemmelse med [reglerne for
deltagelse og][finansforordningen] og sikrer, at deltagerlandene opfylder disse
normer i forbindelse med gennemførelsen af AAL-programmet.
35.         De enkelte deltagerlande
letter deltagelsen af organisationer, der repræsenterer aktører på
efterspørgselssiden.
36.         De enkelte deltagerlande
samfinansierer deltagernes udvalgte projekter under deres relevante programmer
gennem udpegede nationale programforvaltningskontorer. Disse kontorer
kanaliserer efterfølgende EU-finansieringen fra AALA på grundlag af en fælles
projektbeskrivelse i en aftale, der indgås mellem de udpegede nationale
programforvaltningskontorer og de respektive deltagere for hvert enkelt
finansieret projekt.
37.         Efter udløbet af fristen for
en indkaldelse af forslag foretager AALA en central kontrol af
støtteberettigelsen i samarbejde med de udpegede nationale
programforvaltningskontorer. Kontrollen udføres på grundlag af de fælles
støtteberettigelseskriterier for AAL-programmet, der offentliggøres sammen med
indkaldelsen af forslag. 
38.         AALA kontrollerer med bistand
fra de nationale programforvaltningskontorer, om de yderligere nationale
støtteberettigelseskriterier, der er fastsat i indkaldelserne af forslag, er
opfyldt. 
39.         De nationale
støtteberettigelseskriterier vedrører udelukkende de enkelte ansøgeres retlige
og finansielle status og ikke forslagets indhold:
39.1.      Ansøgertype, herunder retlig
status og formål
39.2.      Ansvar og levedygtighed,
herunder finansiel soliditet og opfyldelse af skattemæssige og sociale
forpligtelser.
40.         Støtteberettigede
projektforslag evalueres og udvælges af AALA med bistand fra uafhængige
eksperter på grundlag af gennemsigtige og fælles evalueringskriterier
offentliggjort i indkaldelsen af forslag. Denne udvælgelse er, når den er
vedtaget af AALA's generalforsamling, bindende for deltagerlandene. 
41.         Hvis en deltager ikke opfylder
et eller flere af de nationale støtteberettigelseskriterier, eller hvis det
pågældende nationale bevillingsbudget er brugt, kan AALA's bestyrelse beslutte,
at der skal foretages en supplerende central og uafhængig evaluering af det
pågældende forslag med bistand fra uafhængige eksperter med henblik på at
evaluere forslaget, enten uden den pågældende deltagers deltagelse eller med en
anden deltager foreslået af projektdeltagerne.
42.         Juridiske og finansielle
spørgsmål vedrørende deltagere i udvalgte projekter behandles af det udpegede
nationale programforvaltningskontor. Nationale administrative regler og
principper finder anvendelse.
BILAG III
FORVALTNING
AF AAL-Programmet
AAL-programmet har følgende
organisationsstruktur:
43.         AALA, som er en international
nonprofitorganisation oprettet under belgisk lovgivning, er den specifikke
struktur for gennemførelsen oprettet af deltagerlandene.
44.         AALA er ansvarlig for alle
aktiviteterne under AAL-programmet. AALA's opgaver omfatter kontrakt- og
budgetforvaltning, udvikling af de årlige arbejdsplaner, tilrettelæggelse af
indkaldelser af forslag samt evaluering og prioritering af de projekter,
hvortil der ansøges om støtte.
45.         Derudover fører AALA tilsyn
med og er ansvarlig for projektovervågningen og overfører de dermed forbundne
udbetalinger af Unionens bidrag til de udpegede nationale
programforvaltningskontorer. Den tilrettelægger også udbredelsesaktiviteter.
46.         AALA er underlagt
generalforsamlingens beslutninger. Generalforsamlingen er det
beslutningstagende organ for AAL-programmet. Generalforsamlingen udpeger
medlemmerne af bestyrelsen og overvåger AAL-programmets gennemførelse, herunder
godkendelse af de årlige arbejdsplaner, tildeling af national støtte til
projekter og behandling af nye ansøgninger om medlemskab. Dens arbejde er
underlagt princippet om, at hvert land har en stemme. Beslutninger træffes med
simpelt flertal. Dette gælder dog ikke beslutninger vedrørende efterfølgelse,
optagelse og udelukkelse af medlemmer eller opløsning af foreningen, som kan
være omfattet af særlige afstemningskrav i foreningens vedtægter. 
47.         Kommissionen har
observatørstatus på AALA's generalforsamling og godkender den årlige
arbejdsplan. Kommissionen indbydes til alle AALA's møder og kan deltage i
drøftelser. Alle de relevante dokumenter, der udsendes i forbindelse med AALA's
generalforsamling, fremsendes til Kommissionen.
48.         Bestyrelsen for AAL-programmet
– som består af mindst en formand, en næstformand og en kasserer – vælges på
generalforsamlingen og skal varetage specifikke forvaltningsopgaver som f.eks.
budgetplanlægning, ansættelse af personale og indgåelse af aftaler. Den er
foreningens retlige repræsentant og er ansvarlig over for generalforsamlingen.
49.         Den centrale forvaltningsenhed
under AALA er ansvarlig for den centrale forvaltning af gennemførelsen af
AAL-programmet i tæt samordning og samarbejde med de nationale
programforvaltningskontorer, der bemyndiges af deltagerlandene til at varetage
opgaver vedrørende projektforvaltningen og administrative og retlige aspekter
på vegne af de nationale projektdeltagere og til at yde bistand i forbindelse
med evalueringen af og forhandlingerne om projektforslag. Den centrale
forvaltningsenhed og de nationale programforvaltningskontorer samarbejder som
en forvaltningsenhed og er underlagt AALA's kontrol. 
50.         Et rådgivende forum med
repræsentanter for erhvervslivet, brugerne og andre interessenter fremsætter
anbefalinger til prioriterede områder og emner for indkaldelserne af forslag og
andre foranstaltninger under AAL-programmet.
FINANSIERINGSOVERSIGT
1.         FORSLAGETS/INITIATIVETS
RAMME 
            1.1.      Forslagets/initiativets betegnelse 
            1.2.      Berørt(e)
politikområde(r) inden for ABM/ABB-strukturen
            1.3.      Forslagets/initiativets
art 
            1.4.      Mål

            1.5.      Forslagets/initiativets
begrundelse 
            1.6.      Varighed
og finansielle virkninger 
            1.7.      Påtænkt(e)
forvaltningsmetode(r) 
2.         FORVALTNINGSFORANSTALTNINGER
            2.1.      Bestemmelser
om kontrol og rapportering 
            2.2.      Forvaltnings-
og kontrolsystem 
            2.3.      Foranstaltninger
til forebyggelse af svig og uregelmæssigheder 
3.         FORSLAGETS/INITIATIVETS
ANSLÅEDE FINANSIELLE VIRKNINGER 
3.1.      Berørt(e) udgiftspost(er) på budgettet og udgiftsområde(r) i
den flerårige finansielle ramme 
            3.2.      Anslåede
virkninger for udgifterne 
            3.2.1.   Sammenfatning
af de anslåede virkninger for udgifterne 
            3.2.2.   Anslåede
virkninger for aktionsbevillingerne 
            3.2.3.   Anslåede
virkninger for administrationsbevillingerne
            3.2.4.   Forenelighed
med indeværende flerårige finansielle ramme
            3.2.5.   Tredjemands
bidrag til finansieringen 
            3.3.      Anslåede virkninger for indtægterne
FINANSIERINGSOVERSIGT
1.           FORSLAGETS/INITIATIVETS RAMME 
1.1.        Forslagets/initiativets
betegnelse
Unionens
deltagelse i forsknings- og udviklingsprogrammet "Et aktivt liv længst
muligt i eget hjem" (Active and Assisted Living – AAL) (i det følgende
benævnt "AAL-programmet"), der iværksættes i fællesskab af flere
medlemsstater.
1.2.        Berørt(e) politikområde(r)
inden for ABM/ABB-strukturen[21]

Forskning
og teknologisk udvikling: Horisont 2020-rammeprogrammet
Digital
dagsorden – aktion 78, styrkelse af det fælles AAL-program
1.3.        Forslagets/initiativets art 
¨ Forslaget/initiativet drejer sig om en ny
foranstaltning 
¨ Forslaget/initiativet drejer sig om en ny foranstaltning som
opfølgning på et pilotprojekt/en forberedende foranstaltning[22] 
¨ Forslaget/initiativet drejer sig om forlængelse af en eksisterende
foranstaltning 
x Forslaget/initiativet
drejer sig om omlægning af en foranstaltning til en ny foranstaltning 
1.4.        Mål
1.4.1.     Kommissionens flerårige
strategiske mål med forslaget/initiativet 
Europa
2020
Innovation
i EU
Digital
dagsorden for Europa
Europæisk
forskningsrum
1.4.2.     Specifikke mål og berørte
ABM/ABB-aktiviteter 
Det
vigtigste operationelle mål med dette lovforslag, dvs. Unionens deltagelse
i et fælles program for forskning og udvikling og innovation iværksat af flere
medlemsstater inden for området "Et aktivt liv længst muligt i eget
hjem", er allerede blevet fastsat i Horisont 2020 – rammeprogram for
forskning og teknologisk udvikling og i særprogrammet "Samfundsmæssige
udfordringer" under rammeprogrammet. 
De
specifikke mål i tilknytning til dette operationelle mål er: 
(2)         
Etablering og drift af AAL-programmet
(3)         
Iværksættelse af programstøtteforanstaltninger
(4)         
Iværksættelse og samfinansiering af
samarbejdsprojekter inden for forskning og innovation med en markedsføringstid
på 2-3 år.
1.4.3.     Forventede
resultater og virkninger
Det angives, hvilke
virkninger forslaget/initiativet forventes at få for modtagerne/målgruppen.
AAL-programmet
kombinerer Unionens ressourcer og nationale og private ressourcer i
bestræbelserne på at finde innovative løsninger, som kan give Europas borgere
mulighed for at få en god alderdom præget af uafhængighed og samtidig bidrage
til sundhedsplejens overordnede bæredygtighed og skabe nye økonomiske
muligheder for den europæiske industri.
Unionens
deltagelse giver foranstaltningen en betydelig merværdi: 
Unionens
deltagelse vil gøre det muligt at skabe nye lovgivningsmæssige rammer, hvorved
EU-midler og nationale midler kan kombineres i en fælles strategi, der skal
fremme internationalt samarbejde om FoU- og innovationsprojekter, som navnlig
inddrager SMV'erne. Dette ville ikke være muligt med de strukturer, der
allerede findes. 
AAL-programmet
vil gøre det muligt at imødegå udfordringen med demografisk aldring, idet det
fremmer udviklingen af nye innovative ikt-baserede produkter og tjenester til
støtte for en uafhængig tilværelse for de ældre, og det øger således deres
livskvalitet og selvstændighed og mindsker udgifterne til sundhedspleje.
Indsatsen vil være sammenhængende og have en større kritisk masse, hvilket
resulterer i mere omkostningseffektive og interoperable løsninger. 
Støtten
til erhvervslivet og navnlig SMV'erne vil blive mere effektiv som følge af den
større kritiske masse og den sammenhængende europæiske tilgang til udvikling af
interoperable løsninger. Derudover vil det være muligt at tilpasse
AAL-løsninger til nationale og regionale sociale præferencer og bestemmelser.
Dette er en vigtig forudsætning for kommerciel udnyttelse og markedsudvikling
og giver store muligheder for inddragelse af SMV'erne. 
Endelig
vil den foreslåede ordning tilskynde nationale myndigheder og erhvervslivet til
at øge investeringerne i FoU og innovation inden for ikt og aldring, hvorved
der bidrages til målet om, at 3 % af Europas BNP skal gå til investeringer
i FoU. 
Den
makroøkonomiske merværdi for den europæiske økonomi og samfundet, som
udnyttelsen af resultaterne af AAL-programmet vil indebære, er ikke blevet
angivet i denne finansieringsoversigt.
1.4.4.     Virknings- og
resultatindikatorer 
Det angives, hvilke
indikatorer der kan anvendes til at følge forslagets/initiativets
gennemførelse.
Den
specifikke gennemførelsesstruktur overvåger de indikatorer for resultater og
virkning, der er anført for de specifikke mål i Horisont 2020 – rammeprogram
for forskning og teknologisk udvikling, hvert år og forelægger Kommissionen en
rapport.
Følgende
forventede resultater vil blive målt ved hjælp af relevante indikatorer: 
Fremme af investeringer og den nationale indsats ved hjælp af incitamenter for investeringer, som er baseret på fælles
strategier og gennemførelse.
Indikatorer:
i) antal deltagerlande, ii) deltagerlandenes forpligtelser og betalinger, iii)
nationale midler, der er afsat til og brugt på projekter under det fælles
program, iv) ressourcer, som erhvervslivet og andre interessenter har
investeret gennem deres deltagelse og samfinansiering af projekter. 
Forbedring af sammenhængen på området FoU og innovation inden for ikt
til en god alderdom i hele Europa, idet de nuværende
problemer vedrørende en usammenhængende indsats løses gennem udvikling af
fælles strategier og fælles indkaldelser forslag med kritisk masse. 
Indikatorer:
Dette resultat vil i praksis blive nået, når det fælles program bliver fuldt
operationelt med et betydeligt antal deltagerlande.
Programeffektivitet gennem sikkerhed for, at
der er midler til rådighed på de nationale budgetter, indførelse af en central
ordning for indsendelse, evaluering og udvælgelse og en brugervenlig ordning
for europæisk anvendt og markedsorienteret forskning og innovation, der er
baseret på samarbejde og velkendte nationale regler. Dette skulle resultere i
ny og mere effektiv støtte til relevante deltagerne, navnlig SMV'erne, og således
større investeringer fra erhvervslivets side og hurtigere markedsføring og
udnyttelse af resultaterne.
Indikatorer: v) tidsintervallet mellem
indsendelse af forslaget og iværksættelsen af projektet, vi) antal deltagende
SMV'er og vii) faste omkostninger forbundet med driften af det fælles program.
Betydelige økonomiske og sociale fordele og bidrag til centrale
politiske mål, dette vil som et supplement til de
øvrige indikatorer blive målt inden for rammerne af den uafhængige foreløbige
og endelige evaluering, der er planlagt. 
1.5.        Forslagets/initiativets
begrundelse 
1.5.1.     Behov, der skal dækkes på kort
eller lang sigt 
AAL-programmet
kombinerer Unionens ressourcer og nationale og private ressourcer i
bestræbelserne på at finde innovative løsninger, som kan give Europas borgere
mulighed for at få en god alderdom præget af uafhængighed og samtidig bidrage
til sundhedsplejens overordnede bæredygtighed og skabe nye økonomiske
muligheder for den europæiske industri.
1.5.2.     Merværdien ved en indsats fra
EU's side
Unionens
deltagelse giver foranstaltningen en betydelig merværdi:
·              
Unionens deltagelse vil gøre det muligt at
videreføre det eksisterende AAL-program, hvorved EU-midler og nationale midler
kan kombineres i en fælles strategi, der skal fremme internationalt samarbejde
om FoU- og innovationsprojekter, som navnlig inddrager SMV'erne. Dette ville
ikke være muligt med de strukturer, der allerede findes. 
·              
AAL-programmet vil gøre det muligt at imødegå
udfordringen med demografisk aldring, idet det fremmer udviklingen af nye
innovative ikt-baserede produkter og tjenester til støtte for en uafhængig
tilværelse for de ældre, og det øger således deres livskvalitet og
selvstændighed og mindsker udgifterne til sundhedspleje. Indsatsen vil være
sammenhængende og have en større kritisk masse, hvilket resulterer i mere
omkostningseffektive og interoperable løsninger. 
·              
Støtten til erhvervslivet og navnlig SMV'erne vil
blive mere effektiv som følge af den større kritiske masse og den
sammenhængende europæiske tilgang til udvikling af interoperable løsninger.
Derudover vil det være muligt at tilpasse AAL-løsninger til nationale og
regionale sociale præferencer og bestemmelser. Dette er en vigtig forudsætning
for kommerciel udnyttelse og markedsudvikling og giver store muligheder for
inddragelse af SMV'erne. 
·              
Endelig vil den foreslåede ordning tilskynde
nationale myndigheder og erhvervslivet til at øge investeringerne i FoU og
innovation inden for ikt og aldring, hvorved der bidrages til målet om, at
3 % af Europas BNP skal gå til investeringer i FoU. 
Den
makroøkonomiske merværdi for den europæiske økonomi og samfundet, som
udnyttelsen af resultaterne af AAL-programmet vil indebære, er ikke blevet
angivet i denne finansieringsoversigt.
1.5.3.     Erfaringer fra lignende
foranstaltninger
Følgende
erfaringer er blevet draget af den foreløbige evaluering, der blev foretaget i
forbindelse med det forrige fælles AAL-program under RP7:
·              
AAL-programmet bør videreføres, da det skaber klar
merværdi, navnlig for SMV'er, ved at sikre den nødvendige kritiske masse inden
for forskning og innovation på området god aldring på europæisk plan med det
formål at fremme markedsføringen af relevante produkter og tjenesteydelser.
·              
Der bør være fokus på, hvordan regionale aktører
inden for innovation (navnlig SMV'er) kan forstå og komme ind på det europæiske
marked. 
·              
Forvaltningen bør effektiviseres, navnlig for så
vidt angår den tid, der går mellem bevilling og betaling.
·              
Tjenesteudbyderne og navnlig slutbrugerne bør
inddrages på et tidligere tidspunkt under projektudformningen i udbudsfasen og
vurderingen.
Der
er blevet taget hensyn til disse erfaringer ved udformningen af AAL-program 2.
1.5.4.     Sammenhæng med andre
relevante instrumenter og eventuel synergivirkning
Det
forventes, at ikt-løsninger kommer til at spille en vigtig rolle under det
første europæiske innovationspartnerskab inden for aktiv og sund aldring[23] i opfyldelsen af målene om at
opnå to yderligere sunde leveår senest i 2020 og forbedre borgernes
livskvalitet og plejesystemernes effektivitet i Europa. I den strategiske
gennemførelsesplan er der fastlagt prioriteter for at fremskynde og
opprioritere innovation inden for aktiv og sund aldring i hele Europa på tre
områder, nemlig forebyggelse og sundhedsfremme, behandling og helbredelse og en
uafhængig tilværelse og social inklusion. Rådets iværksættelse af det
europæiske innovationspartnerskab inden for aktiv og sund aldring øger den
fremtidige relevans af AAL-programmet og det efterfølgende program.
AAL-programmet er et vigtigt element i gennemførelsen af den strategiske
gennemførelsesplan, da der er fokus på "dødens dal" i
innovationskæden. AAL-programmet vil ligeledes drage fordel af det europæiske
innovationspartnerskab, da partnerskabet vil skabe nye markedsmuligheder og øge
udbredelsen i stor målestok og derudover bidrage til at forbedre markedets
rammebetingelser, f.eks. standardisering og interoperabilitet, der ikke er
omfattet af AAL-programmet, men som angives i evalueringen og høringer som
hindringer for udbredelse. 
AAL-programmet
suppleres af omfattende nationale initiativer, f.eks. et nationalt initiativ
vedrørende AAL og aldring i Tyskland, en innovationsplatform om
velfærdsteknologi (Assisted Living Innovation Platform) i Det Forenede
Kongerige og en platform om innovation og aldring i Frankrig.
Med
disse indbyrdes forbundne programmer, som tilsammen dækker en væsentlig del af
forsknings- og innovationskæden, har Europa en globalt enestående styrke inden
for ikt til en god alderdom. AAL-programmet er et godt supplement til den
langsigtede forskning i ikt og aldring under Horisont 2020-rammeprogrammet, og
de ikt-baserede løsninger kan anvendes inden for innovation og
markedsvalidering under Horisont 2020-rammeprogrammet.
AAL-programmet
supplerer ligeledes det fælles programlægningsinitiativ (FPI) "Flere år,
bedre liv"[24]
om den demografiske udvikling, iværksat af 13 europæiske lande, hvor der er
fokus på ny videnskabeligt baseret viden på en lang række forskningsområder,
der skal indgå i den fremtidige politiske beslutningstagning inden for aldring.
AAL-programmet kan danne grundlag for anvendelsen af den tværfaglige forskning
i aldring inden for rammerne af FPI, sætte brugererfaring på
FPI-forskningsdagsordenen og danne grundlag for udveksling af forskningsmetoder
såsom livscyklustilgangen.
I
Kommissionens forslag til afgørelse om den strategiske innovationsdagsorden for
Det Europæiske Institut for Innovation og Teknologi (EIT) for 2014-2020 udpeges
"innovation for sund levevis og aktiv aldring" som et af de
prioriterede emner for EIT's serie af videns- og innovationsfællesskaber
(VIF'er) i 2014-2015. 
Disse
initiativer dækker tilsammen en stor del af kæden fra grundforskning til
udbredelse på markedet som anbefalet i en række uafhængige vurderinger af
EU-forsknings- og innovationsprogrammer og EU-politikdokumenter. 
1.6.        Varighed
og finansielle virkninger 
X Forslag/initiativ af begrænset varighed 
–     
Forslag/initiativ gældende fra 1/1/2014 til
31/12/2023
–     
Finansiel virkning fra 2014 til 2020 for
forpligtelsesbevillinger og fra 2014 til 2023 for betalingsbevillinger
¨ Forslag/initiativ af ubegrænset
varighed
–     
Iværksættelse med en indkøringsperiode fra ÅÅÅÅ til
ÅÅÅÅ.
–     
derefter gennemførelse i fuldt omfang.
1.7.        Påtænkt(e)
forvaltningsmåde(r)[25] 
¨ Direkte central forvaltning ved Kommissionen 
X Indirekte central forvaltning ved
uddelegering af gennemførelsesopgaver til:
–     
¨  gennemførelsesorganer 
–     
¨  organer oprettet af EU[26]

–     
X  nationale offentligretlige organer/organer med
offentlige tjenesteydelsesopgaver 
–     
¨  personer, som har fået pålagt at gennemføre specifikke aktioner i
henhold til afsnit V i traktaten om Den Europæiske Union, og som er
identificeret i den relevante basisretsakt, jf. finansforordningens
artikel 49 
¨ Delt forvaltning med
medlemsstaterne 
¨ Decentral forvaltning i samarbejde med tredjelande 
¨ Fælles forvaltning
sammen med internationale organisationer (angives nærmere)
Hvis der angives flere
forvaltningsmetoder, gives der en nærmere forklaring i afsnittet
"Bemærkninger".
Bemærkninger 
Der
er blevet oprettet en specifik gennemførelsesstruktur, nemlig foreningen
Ambient Assisted Living Association, der styres af deltagerlandene, og som skal
forvalte initiativet. Unionens finansielle bidrag til initiativet ydes gennem
denne organisation. De nationale finansieringsorganer eller deres delegerede
agenturer forvalter EU's finansielle bidrag og indgår tilskudsaftaler med
organisationer, der skal modtage finansiel støtte til forskningssamarbejde og
innovation.
Relevante
bemærkninger:
EU's
finansielle bidrag vil blive udbetalt til den specifikke struktur for
gennemførelsen, der er oprettet af deltagerlandene, og som skal forvalte
programmet. Unionens bidrag vil blive ydet på betingelse af, at der godkendes
en arbejdsplan, og at deltagerlandene påtager sig de dermed forbundne
budgetmæssige forpligtelser.
AAL-programmet
har følgende organisationsstruktur:
AAL-foreningen,
som deltagerlandene har oprettet som en specifik gennemførelsesstruktur,
undertegner en delegationsaftale og aftaler om årlige overførsler af midler med
Europa-Kommissionen med henblik på at modtage den årlige finansiering over
rammeprogrammet. Foreningen er ansvarlig for alle aktiviteterne under
AAL-programmet og ledes af en direktør, der er foreningens retlige
repræsentant. 
AALA
er ansvarlig for alle aktiviteterne under AAL-programmet. AAL-foreningens
opgaver omfatter kontrakt- og budgetforvaltning, udvikling af de årlige
arbejdsplaner, tilrettelæggelse af indkaldelser af forslag samt evaluering og
prioritering af projekterne. Derudover forestår den projektovervågningen og de
dermed forbundne udbetalinger af EU's bidrag til de udpegede nationale
programforvaltningskontorer. Den tilrettelægger også udbredelsesaktiviteter. 
AAL-foreningen
er underlagt generalforsamlingens beslutninger. Generalforsamlingen er det
beslutningstagende organ for AAL-programmet og udpeger medlemmerne af
bestyrelsen og overvåger AAL-programmets gennemførelse, herunder godkendelse af
de årlige arbejdsplaner, tildeling af national støtte til projekter og nye
ansøgninger om medlemskab. Foreningens arbejde er underlagt princippet om, at
hvert land har en stemme, og beslutninger vedtages med et simpelt flertal.
Kommissionen har observatørstatus på generalforsamlingens møder.
AALA's
bestyrelse – som består af en direktør og to vicedirektører (eller alternativt
en vicedirektør og en kasserer) – vælges på generalforsamlingen og skal
varetage specifikke forvaltningsopgaver som f.eks. budgetplanlægning,
ansættelse af personale og indgåelse af aftaler. Den er foreningens retlige
repræsentant og er ansvarlig over for generalforsamlingen.
De
nationale programforvaltningskontorer bemyndiges af deltagerlandene til at
varetage opgaver vedrørende projektforvaltningen og administrative og retlige
aspekter på vegne af de nationale projektdeltagere og til at yde bistand i
forbindelse med evalueringen af og forhandlingerne om projektforslag. Deres
arbejde overvåges af AAL-foreningen.
Et
rådgivende forum med repræsentanter for erhvervslivet og andre interessenter
fremsætter anbefalinger til prioriterede områder og emner for indkaldelserne af
forslag under AAL-programmet.
2.           FORVALTNINGSFORANSTALTNINGER 
2.1.        Bestemmelser om kontrol og
rapportering 
Angiv hyppighed og
betingelser.
I
overensstemmelse med Horisont 2020 – rammeprogram for forskning og teknologisk
udvikling overvåger den specifikke gennemførelsesstruktur AAL-programmet hvert
år og forelægger i påkommende tilfælde Kommissionen en rapport. Programmet
overvåges ved hjælp af årlige rapporter, som forelægges af den specifikke
struktur for gennemførelsen. De indeholder en detaljeret redegørelse for
programmets gennemførelse med reference til de indikatorer, der er beskrevet
under punkt 1.4.4.
Efter
tre år vil der blive gennemført en foreløbig evaluering med bistand fra
uafhængige eksperter, og følgende vil blive vurderet: 1) programmets
gennemførelse, for så vidt angår yderligere videnskabelig, forvaltningsmæssig
og finansiel integration, og 2) merværdien samt programmets effektivitet med
hensyn til at nå målene. Eksterne eksperter gennemfører en endelig evaluering
ved programmets afslutning.
2.2.        Forvaltnings- og
kontrolsystem 
2.2.1.     Konstaterede risici 
1)
De vigtigste risici er forbundet med den specifikke gennemførelsesstrukturs
kapacitet til at forvalte Unionens bidrag og den effektive overvågning af de
nationale agenturer, der varetager den daglige drift af programmet.
2)
En anden risiko er forbundet med den effektive beskyttelse mod svig og
eventuelle finansielle tab som følge af den høje deltagelse af SMV'er og den
indirekte centraliserede forvaltningsstrategi.
3)
En tredje risiko er forbundet med de involverede landes kapacitet til at
finansiere deres bidrag til programmet.
2.2.2.     Påtænkt(e) kontrolmetode(r) 
For
så vidt angår risici 1 og 2, henvises til kapitel 2.3.
For
så vidt angår risiko 3, vil der blive truffet forholdsregler, som sikrer, at
EU-midlerne kun kan frigives på grundlag af dokumentation for nationale
finansielle forpligtelser både i forbindelse med aftaler om årlige overførsler
af midler og i forbindelse med betalinger til nationale deltagere i projekter
under det fælles program. En anden forholdsregel er, at EU-finansieringen ikke
må overstige 50 % af den samlede offentlige støtte til programmet, og at
EU-støtten til administrationsudgifter ikke må overstige 6 % af det
samlede EU-bidrag.
2.2.3.     Omkostninger og fordele ved
kontrollen og omfanget af sandsynlig misligholdelse
I
henhold til artikel 7 i afgørelsen om programmet udformes systemet til kontrol
af gennemførelsen af programmet, så det giver en rimelig sikkerhed for, at de
risici, der er forbundet med aktiviteternes virkningsfuldhed og effektivitet
samt med de bagvedliggende transaktioners lovlighed og korrekthed, forvaltes
tilfredsstillende, idet der tages behørigt hensyn til AAL-programmets særlige
karakter som et offentlig-privat partnerskab. Kontrolsystemet skal sikre en
passende balance mellem tillid og kontrol, idet administrationsudgifterne og
andre omkostninger ved kontrolforanstaltninger på alle niveauer tages i
betragtning, navnlig for deltagere, således at det kan bidrage bedst muligt til
at nå målene for Horisont 2020-rammeprogrammet.
2.3.        Foranstaltninger til
forebyggelse af svig og uregelmæssigheder 
Angiv eksisterende og
påtænkte forebyggelses- og beskyttelsesforanstaltninger.
I
henhold til artikel 3 i afgørelsen om oprettelse af AAL-programmet er Unionens
bidrag betinget af, at AALA opfylder rapporteringskravene i artikel 60, stk. 5,
i forordning (EU, Euratom) nr. 966/2012. I henhold til artikel 8 kan
Kommissionen ophæve, nedsætte eller suspendere sit bidrag.
I
den delegationsaftale, der skal indgås mellem Kommissionen og AALA i
overensstemmelse med artikel 61 i forordning (EU, Euratom) nr. 966/2012,
bestemmes det, at Kommissionen skal overvåge AALA's aktiviteter, navnlig ved at
gennemføre revisioner.
Yderligere
forholdsregler mod svig vil blive indført som en del af den nærmere aftale
mellem Kommissionen og den specifikke struktur for gennemførelsen.
3.           FORSLAGETS/INITIATIVETS ANSLÅEDE
FINANSIELLE VIRKNINGER 
3.1.        Berørt(e) udgiftspost(er) på
budgettet og udgiftsområde(r) i den flerårige finansielle ramme 
·       
Eksisterende udgiftsposter på budgettet 
I samme rækkefølge som udgiftsområderne i den
flerårige finansielle ramme og budgetposterne.
 Udgiftsområde i den flerårige finansielle ramme || Budgetpost || Udgifternes art || Bidrag 
 Nummer 09 04 03 01 Forbedre alles sundhed og velvære gennem hele livet || OB/IOB ([27])   || fra EFTA-lande[28]   || fra kandidat­lande[29]   || fra tredjelande || i.h.t. finansforordningens artikel 18, stk. 1, litra aa) 
 1A ||   || OB/IOB || JA || JA || JA || JA 
3.2.        Anslåede virkninger for
udgifterne 
3.2.1.     Sammenfatning af de anslåede
virkninger for udgifterne 
Mio. EUR (3 decimaler)
 Udgiftsområde i den flerårige finansielle ramme: || Nummer || [Betegnelse ……………...……………………………………………………………….] 
 GD: CNECT ||   ||   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023 || I ALT 
  Aktionsbevillinger ||   ||   ||   ||   ||   ||   ||   ||   ||   ||   ||   
 Nummer 09 04 03 01 || Forpligtelser || (1) || 25 || 25 || 25 || 25 || 25 || 25 || 25 ||   ||   ||   || 175 
 Betalinger || (2) || 2,7 || 10 || 17,3 || 24,7 || 24,7 || 24,7 || 24,7 || 23,2 || 15,8 || 7,2 || 175 
 Budgetpostens nummer || Forpligtelser || (1a) ||   ||   ||   ||   ||   ||   ||   ||   ||   ||   ||   
 Betalinger || (2a) ||   ||   ||   ||   ||   ||   ||   ||   ||   ||   ||   
 Administrationsbevillinger finansieret over bevillingsrammen for særprogrammer[30]   ||   ||   ||   ||   ||   ||   ||   ||   ||   ||   ||   
 Budgetpostens nummer ||   || (3) ||   ||   ||   ||   ||   ||   ||   ||   ||   ||   ||   
 Bevillinger for GD CNECT I ALT || Forpligtelser || =1+1a +3 || 25 || 25 || 25 || 25 || 25 || 25 || 25 ||   ||   ||   || 175 
 Betalinger || =2+2a +3 || 2,7 || 10 || 17,3 || 24,7 || 24,7 || 24,7 || 24,7 || 23,2 || 15,8 || 7,2 || 175 
  Aktionsbevillinger I ALT || Forpligtelser || (4) || 25 || 25 || 25 || 25 || 25 || 25 || 25 ||   ||   ||   || 175 
 Betalinger || (5) || 2,7 || 10 || 17,3 || 24,7 || 24,7 || 24,7 || 24,7 || 23,2 || 15,8 || 7,2 || 175 
  Administrationsbevillinger finansieret over bevillingsrammen for særprogrammer I ALT || (6) || 0,008 || 0,008 || 0,038 || 0,008 || 0,008 || 0,008 || 0,038 ||   ||   ||   || 0,116 
 Bevillinger I ALT  under UDGIFTSOMRÅDE 1A i den flerårige finansielle ramme || Forpligtelser || =4+ 6 || 25,008 || 25,008 || 25,038 || 25008 || 25,008 || 25,008 || 25,038 ||   ||   ||   || 175,116 
 Betalinger || =5+ 6 || 2,708 || 10,008 || 17,338 || 24,708 || 24,708 || 24,708 || 24,738 || 23,2 || 15,8 || 7,2 || 175,116 
Hvis flere udgiftsområder påvirkes af
forslaget/initiativet:
  Aktionsbevillinger I ALT || Forpligtelser || (4) ||   ||   ||   ||   ||   ||   ||   ||   ||   ||   ||   
 Betalinger || (5) ||   ||   ||   ||   ||   ||   ||   ||   ||   ||   ||   
  Administrationsbevillinger finansieret over bevillingsrammen for særprogrammer I ALT || (6) ||   ||   ||   ||   ||   ||   ||   ||   ||   ||   ||   
             Bevillinger under UDGIFTSOMRÅDE 1-4 i den flerårige finansielle ramme I ALT (referencebeløb) || Forpligtelser || =4+ 6 || 25,008 || 25,008 || 25,038 || 25,008 || 25,008 || 25,008 || 25,038 ||   ||   ||   || 175,116 
 Betalinger || =5+ 6 || 2,708 || 10,008 || 17,338 || 24,708 || 24,708 || 24,708 || 24,738 || 23,2 || 15,8 || 7,2 || 175,116 
 Udgiftsområde i den flerårige finansielle ramme || 5 || "Administrationsudgifter" 
Mio. EUR (3 decimaler)
   ||   ||   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023 || I ALT 
 GD: CNECT ||   ||   ||   || 
  Menneskelige ressourcer || 0,262 || 0,262 || 0,262 || 0,262 || 0,262 || 0,262 || 0,262 ||   ||   ||   || 1,834 
  Andre administrationsudgifter || 0,024 || 0,024 || 0,024 || 0,024 || 0,024 || 0,024 || 0,024 ||   ||   ||   || 0,168 
 I ALT GD CNECT || Bevillinger || 0,286 || 0,286 || 0,286 || 0,286 || 0,286 || 0,286 || 0,286 ||   ||   ||   || 2,002 
 Bevillinger under UDGIFTSOMRÅDE 5 i den flerårige finansielle ramme I ALT || (Forpligtelser i alt = betalinger i alt) || 0,286 || 0,286 || 0,286 || 0,286 || 0,286 || 0,286 || 0,286 ||   ||   ||   || 2,002 
Mio. EUR (3 decimaler)
   ||   || 2014 || 2015 || 2016 || 2017 || 2018 || 2019 || 2020 ||   ||   ||   || I ALT 
             Bevillinger under UDGIFTSOMRÅDE 1-5 i den flerårige finansielle ramme I ALT || Forpligtelser || 25,294 || 25,294 || 25,324 || 25,294 || 25,294 || 25,294 || 25,324 ||   ||   ||   || 177,118 
 Betalinger || 2,994 || 10,294 || 17,624 || 24,994 || 24,994 || 24,994 || 25,024 || 23,2 || 15,8 || 7,2 || 177,118 
3.2.2.     Anslåede virkninger for
aktionsbevillingerne 
–     
¨  Forslaget/initiativet medfører ikke anvendelse af aktionsbevillinger 
–     
X  Forslaget/initiativet medfører anvendelse af
aktionsbevillinger som anført herunder:
Forpligtelsesbevillinger i mio. EUR (tre
decimaler)
 Der angives mål og resultater ò ||   ||   || 2014 || 2015 || 2016 || 2017 || 2018 || 2019 || 2020 || I ALT 
   ||   || 
 Type[31]   || Gns. omk. || Antal || Omkost-ninger || Antal || Omkost-ninger || Antal || Omkost-ninger || Antal || Omkost-ninger || Antal || Omkost-ninger || Antal || Omkost-ninger || Antal || Omkost-ninger || Samlet antal || Omkostninger  i alt 
 SPECIFIKT MÅL NR. 1[32]…   ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Output 1 || Oprettelse og drift af det fælles program (*) || 1,5/år || 1 || 1,5 || 1 || 1,5 || 1 || 1,5 || 1 || 1,5 || 1 || 1,5 || 1 || 1,5 || 1 || 1,5 || 7 || 10,5 
 Subtotal for specifikt mål nr. 1 || 1 || 1,5 || 1 || 1,5 || 1 || 1,5 || 1 || 1,5 || 1 || 1,5 || 1 || 1,5 || 1 || 1,5 || 7 || 10,5 
 SPECIFIKT MÅL nr. 2... ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Output 2 || Støtteforanstaltning || 0,200 || 5 || 1 || 5 || 1 || 5 || 1 || 5 || 1 || 5 || 1 || 5 || 1 || 5 || 1 || 35 || 7 
 Subtotal for specifikt mål nr. 2 || 5 || 1 || 5 || 1 || 5 || 1 || 5 || 1 || 5 || 1 || 5 || 1 || 5 || 1 || 35 || 7 
 SPECIFIKT MÅL nr. 3... ||   ||   ||   ||   ||   ||   ||   ||   ||   ||   ||   ||   ||   ||   ||   ||   
 Output 3 || Projekter (*) || 2 || 25 || 23,5 || 25 || 23,5 || 25 || 23,5 || 25 || 23,5 || 25 || 23,5 || 25 || 23,5 || 25 || 23,5 || 175 || 164,5 
 Subtotal for specifikt mål nr. 3 || 25 || 23,5 || 25 || 23,5 || 25 || 23,5 || 25 || 23,5 || 25 || 23,5 || 25 || 23,5 || 25 || 23,5 || 175 || 164,5 
 OMKOSTNINGER I ALT ||   || 25 ||   || 25 ||   || 25 ||   || 25 ||   || 25 ||   || 25 ||   || 25 ||   || 175 
 (*)       Omkostningerne forbundet med
forvaltningen af det fælles AAL-program vil blive finansieret med op til
6 % af EU-bidraget og omfatter omkostninger forbundet med evalueringen af
forslaget.
(**)      Det
antages, at de samlede omkostninger pr. projekt vil være på
4 mio. EUR i gennemsnit, hvoraf 50 % vil blive dækket ved hjælp
af offentlige midler, som skal fordeles mellem EU og deltagerlandende på
grundlag af forholdet mellem deres respektive årlige forpligtelser (anslås til
40-50 %).
3.2.3.     Anslåede virkninger for
administrationsbevillingerne
3.2.3.1.  Resumé 
–     
¨  Forslaget/initiativet medfører ikke anvendelse af
administrationsbevillinger 
–     
X  Forslaget/initiativet medfører anvendelse af
administrationsbevillinger som anført herunder:
Mio. EUR (3
decimaler)
   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023 || I ALT 
 UDGIFTS­OMRÅDE 5 i den flerårige finansielle ramme ||   ||   ||   ||   ||   ||   ||   ||   ||   ||   ||   
 Menneskelige ressourcer || 0,262 || 0,262 || 0,262 || 0,262 || 0,262 || 0,262 || 0,262 ||   ||   ||   || 1,834   
 Andre administrationsudgifter || 0,180 || 0,180 || 0,180 || 0,180 || 0,180 || 0,180 || 0,180 ||   ||   ||   || 1,260 
 UDGIFTS­OMRÅDE 5 i den flerårige finansielle ramme – subtotal || 0,442 || 0,442 || 0,442 || 0,442 || 0,442 || 0,442 || 0,442 ||   ||   ||   || 3,094 
 Uden for UDGIFTSOMRÅDE 5[33] i den flerårige finansielle ramme   ||   ||   ||   ||   ||   ||   ||   ||   ||   ||   ||   
 Menneskelige ressourcer || 0,008 || 0,008 || 0,038 || 0,008 || 0,008 || 0,008 || 0,038 ||   ||   ||   || 0,116 
 Andre udgifter af administrativ karakter || 0,008 || 0,008 || 0,038 || 0,008 || 0,008 || 0,008 || 0,038 ||   ||   ||   || 0,116 
 Uden for UDGIFTSOMRÅDE 5 i den flerårige finansielle ramme – subtotal || 0,008 || 0,008 || 0,038 || 0,008 || 0,008 || 0,008 || 0,038 ||   ||   ||   || 0,116 
 I ALT || 0,450 || 0,450 || 0,480 || 0,450 || 0,450 || 0,450 || 0,480 ||   ||   ||   || 3,210 
Administrationsbevillingerne
vil blive dækket ved hjælp af de bevillinger, som GD'et allerede har afsat til
forvaltningen af aktionen, og/eller ved GD’ets omfordeling, hvortil kommer de
eventuelle yderligere bevillinger, som tildeles det ansvarlige GD i forbindelse
med den årlige tildelingsprocedure under hensyntagen til de budgetmæssige
begrænsninger.
3.2.3.2.  Anslået behov for menneskelige
ressourcer 
–     
¨  Forslaget/initiativet medfører ikke anvendelse af menneskelige
ressourcer. 
–     
X  Forslaget/initiativet medfører anvendelse af
menneskelige ressourcer som anført herunder:
Overslag angives i fuldtidsækvivalenter
   || 2014 || 2015 || 2016 || 2017-2020 || I alt 
  Stillinger i stillingsfortegnelsen (tjenestemænd og midlertidigt ansatte) || 
 XX 01 01 01 (i hovedsædet og i Kommissionens repræsentationskontorer) || 2 || 2 || 2 || 8 || 14 
 XX 01 01 02 (i delegationer) ||   ||   ||   ||   ||   
 XX 01 05 01 (indirekte forskning) ||   ||   ||   ||   ||   
 10 01 05 01 (direkte forskning) ||   ||   ||   ||   ||   
  Eksternt personale (i fuldtidsækvivalenter) FTE)[34]   || 
 XX 01 02 01 (KA, V, UNE under den samlede bevillingsramme) ||   ||   ||   ||   ||   
 XX 01 02 02 (KA, V, UED, LA og UNE i delegationerne) ||   ||   ||   ||   ||   
 XX 01 04 yy [35]   || i hovedsædet   ||   ||   ||   ||   ||   
 - i delegationerne ||   ||   ||   ||   ||   
 XX 01 05 02 (KA, V, UNE – indirekte forskning)   ||   ||   ||   ||   ||   
 10 01 05 02 (KA, V, UNE – direkte forskning) ||   ||   ||   ||   ||   
 Andre budgetposter (skal angives) ||   ||   ||   ||   ||   
 I ALT || 2 || 2 || 2 || 8 || 14 
XX angiver det berørte politikområde eller
budgetafsnit.
Personalebehovet vil blive
dækket ved hjælp af det personale, som GD'et allerede har afsat til aktionen,
og/eller interne rokader i GD'et, eventuelt suppleret med yderligere
bevillinger, som tildeles det ansvarlige GD i forbindelse med den årlige
tildelingsprocedure under hensyntagen til de budgetmæssige begrænsninger.
Opgavebeskrivelse:
 Tjenestemænd og midlertidigt ansatte || De vigtigste opgaver under aktionen vil være: -    deltagelse i AAL-foreningens generalforsamling som Kommissionens observatør, fire møder af to dages varighed pr. år (direktør/kontorchefniveau) -    deltagelse i workshopper og formidlingsarrangementer tre gange om året (kontorchefniveau). -    Forhandling, forberedelse og betaling af finansieringsaftaler sammen med den specifikke struktur for gennemførelsen (projektlederniveau + B/C-assistentniveau) -    overvågning af gennemførelsen + bistand ved midtvejsevalueringen og den efterfølgende evaluering (projektlederniveau). -    finansiel og juridisk revision af gennemførelsen af programmet (finansmedarbejderniveau)   
 Eksternt personale ||   
3.2.4.     Forenelighed med indeværende
flerårige finansielle ramme 
–     
X  Forslaget/initiativet er foreneligt med
indeværende flerårige finansielle ramme.
–     
¨  Forslaget/initiativet kræver omlægning af det relevante udgiftsområde
i den flerårige finansielle ramme.
Der redegøres for omlægningen med angivelse af de
berørte budgetposter og beløbenes størrelse.
–     
¨  Forslaget/initiativet kræver, at fleksibilitetsinstrumentet anvendes,
eller at den flerårige finansielle ramme revideres[36].
Der redegøres for behovet med angivelse af de berørte
udgiftsområder og budgetposter og beløbenes størrelse.
3.2.5.     Tredjemands bidrag til
finansieringen 
–     
Forslaget/initiativet indeholder bestemmelser om
minimumssamfinansieringen, jf. følgende overslag:
Bevillinger i mio. EUR (3 decimaler)
   || 2014 || 2015 || 2016 || 2017 || 2018 || 2019 || 2020 || 2021 || 2022 || 2023 || I alt 
 Deltagerlande || 25 || 25 || 25 || 25 || 25 || 25 || 25 ||   ||   ||   || 175 
 Samfinansierede bevillinger I ALT || 25 || 25 || 25 || 25 || 25 || 25 || 25 ||   ||   ||   || 175 

Samfinansiering
Der vil blive ydet et maksimalt EU-bidrag på op
til 25 mio. EUR pr. år, såfremt deltagerlandene, der vil bidrage med
mindst 150 mio. EUR til AAL-programmet fra de nationale budgetter i
perioden 2014-2020, investerer mindst 25 mio. EUR pr. år. 
Højst 6 % af Unionens finansielle bidrag skal
anvendes til dækning af AAL-programmets driftsomkostninger.
EU's bidrag udgør en fast procentsats af den
overordnede offentlige støtte fra de deltagende nationale programmer, men
overstiger under ingen omstændigheder 50 % af den samlede offentlige
støtte til AAL-programmet. Denne faste procentsats fastsættes i kontrakten
mellem den specifikke forvaltningsstruktur og Kommissionen og baseres på de
deltagende partnerstaters flerårige forpligtelse og EU's bidrag. 
Ydermere vil de organisationer, der deltager i
forsknings- og udviklingsprojekter, som er blevet udvalgt på grundlag af
indkaldelser af forslag inden for rammerne af programmet, samfinansiere disse
projekter. Disse bidrag forventes som minimum at blive på ca.
300 mio. EUR i programmets varighed. 
3.3.        Anslåede
virkninger for indtægterne 
–     
X  Forslaget/initiativet har ingen finansielle
virkninger for indtægterne.
[1]               Se http://ec.europa.eu/information_society/activities/einclusion/docs/aal/interim_evaluation_report.pdf

[2]               Beløbet er vejledende og afhænger af den endelige LFS
aftalt for Horisont 2020 og beløbet afsat til GD Connect under samfundsmæssige
udfordringer – sundhed, demografiske ændringer og velfærd.
[3]               EUT C ... af ..., s. .
[4]               KOM(2010) 2020 endelig af 3.3.2010.
[5]               EUT … [H2020 RP].
[6]               EUT L 201 af 30.7.2008, s. 49.
[7]               EUT L 412 af 30.12.2006, s. 1.
[8]               KOM(2010) 763 endelig af 16.12.2010.
[9]               KOM(2006) 571 endelig af 12.10.2006.
[10]             KOM(2010) 546 endelig af 6.10.2012.
[11]             KOM(2010) 245 endelig af 19.5.2010.
[12]             COM(2012) 83 final af 29.2.2012.
[13]             EUT L 298 af 26.10.2012, s. 1.
[14]             EUT L 362 af 31.12.2012, s. 1.
[15]             EUT L… af …, s. . [H2020 RfD].
[16]             EFT L 312 af 23.12.1995, s. 1.
[17]             EFT L 292 af 15.11.1996, s. 2.
[18]             EFT L 136 af 31.5.1999, s. 1.
[19]             EFT L 136 af 31.5.1999, s. 1.
[20]             EFT L 292 af 15.11.1996, s. 2.
[21]             ABM: Activity Based Management (aktivitetsbaseret ledelse)
– ABB: Activity-Based Budgeting (aktivitetsbaseret budgetlægning).
[22]             Jf. artikel 49, stk. 6, litra a) eller b), i
finansforordningen.
[23]             COM(2012) 83 final af 29.2.2012.
[24]             KOM(2008) 468 endelig om fælles programmering af
forskningsindsatsen.
[25]             Forklaringer vedrørende forvaltningsmåder og henvisninger
til finansforordningen findes på webstedet BudgWeb: http://www.cc.cec/budg/man/budgmanag/budgmanag_en.html
[26]             Organer omhandlet i finansforordningens artikel 185.
[27]             OB = opdelte bevillinger/IOB = ikke-opdelte bevillinger.
[28]             EFTA: Den Europæiske Frihandelssammenslutning. 
[29]             Kandidatlande og efter omstændighederne potentielle
kandidatlande på Vestbalkan.
[30]             Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning, direkte forskning.
[31]             Resultater er de produkter og tjenesteydelser, der skal
leveres (f.eks. antal finansierede studenterudvekslinger, antal km bygget vej
osv.).
[32]             Som beskrevet under punkt 1.4.2., "Specifikke mål
…".
[33]             Teknisk og/eller administrativ bistand og udgifter til
støtte for gennemførelsen af EU's programmer og/eller aktioner (tidligere
BA-poster), indirekte forskning, direkte forskning.
[34]             KA: kontraktansatte, LA: lokalt ansatte, UNE:
udstationerede nationale eksperter, V: vikarer, UED: unge eksperter ved
delegationerne. 
[35]             Delloft for eksternt personale under aktionsbevillingerne
(tidligere BA-poster).
[36]             Se punkt 19 og 24 i den interinstitutionelle aftale.